கேள்வி: குழிக்கரை பிச்சையப்பா பிள்ளை - இளமைக் காலம் பற்றி விளக்கவும்.
பதில்: திருவாரூர் மாவட்டம், மன்னார்குடி கோட்டம், கூத்தாநல்லூர் வட்டம், குழிக்கரை என்ற கிராமத்தில், நாதஸ்வரக் கலைஞர் சேதுப்பிள்ளை, ஆயிப்பொன்னம்மாள் தம்பதியருக்கு ஒரே மகனாக 1913 ஆம் ஆண்டு மார்ச் மாதம் 19-ந் திகதி பிறந்தார்.
கேள்வி: குழிக்கரை பிச்சையப்பா பிள்ளை - இசைப் பயிற்சி குறித்து விரிவாக சொல்லுங்கள்.
பதில்: இவரது சிற்றப்பாவான பெருமாள் பிள்ளையிடம் நாதஸ்வரம் பயில ஆரம்பித்தார். பின்னர் கும்பகோணம் ராஜமாணிக்கம் பிள்ளையிடம் கீர்த்தனைகளை பாடம் செய்து அவற்றைத் தாமாகவே ஸ்வரக்கோவை செய்து நாதஸ்வரத்தில் கீர்த்தனைகளை வாசித்து வந்தார். பல நாதஸ்வரக் கலைஞர்கள் கீர்த்தனைகளின் ஸ்வரங்களை மட்டும் பாடம் செய்து வாசிப்பார்கள். இவர் அப்படியல்லாமல் கீர்த்தனைகளை முழுவதுமாகப் பாடம் செய்து பல தடவைகள் அக்கீர்த்தனைகளைப் பாடிப்பாடி சாதகம் செய்தபின்னரே ஸ்வரம் அமைத்து நாதஸ்வரத்தில் வாசிப்பார். அதனால் இவர் கீர்த்தனைகளை வாசிக்கும்போது வாய்ப்பாட்டு கேட்பதுபோலத் துல்லியமாக இருக்கும். தமிழ் இசையில் ஆர்வம் கொண்ட இவர் எம். எம். தண்டபாணி தேசிகர், திருப்பாம்புரம் சுவாமிநாத பிள்ளை, டி. எம். தியாகராஜன் போன்றோரிடம் பல உருப்படிகளைக் கற்றுக்கொண்டார்.
கேள்வி: குழிக்கரை பிச்சையப்பா பிள்ளை - குறிப்பிடத்தக்க நிகழ்ச்சிகள் குறித்து விரிவாக சொல்லுங்கள்.
பதில்: ஒரு சமயம் அப்போதைய இந்தியப் பிரதமர் நேருவுக்கு இவரை "தமிழகத்தின் பிஸ்மில்லா கான்" என அறிமுகப்படுத்தினார்கள். நேருவுக்கு மிகவும் பிடித்த சில பாடல்களை இவர் நாதஸ்வரத்தில் வாசித்தார். நேரு இவரது நாதஸ்வரத்தை வாங்கித் தமது மடியில் வைத்து அதனைத் தடவிக் கொடுத்து பிச்சையப்பாவை மிகவும் பாராட்டினார். எஸ். எஸ். வாசன் தன் மகளின் திருமணத்திற்கு நாதஸ்வரம் வாசிக்க டி. என். ராஜரத்தினம் பிள்ளை, திருவிடைமருதூர் பி. எஸ். வீருசாமி ஆகியோருடன் பிச்சையப்பா பிள்ளையையும் ஏற்பாடு செய்திருந்தார். கல்யாண வைபவத்தின்போது ஊஞ்சல் பாட்டை எம். எஸ். சுப்புலட்சுமியும் எம். எல். வசந்தகுமாரியும் இணைந்து பாட ராஜரத்தினம் பிள்ளையும், பிச்சையப்பா பிள்ளையும் அதனை நாதஸ்வரத்தில் வாசித்தனர். 1960 ஆம் ஆண்டு வெளியான குறவஞ்சி (திரைப்படம்) திரைப்படத்திலும் பிச்சையப்பா பிள்ளை நாதசுவரம் வாசித்திருக்கிறார்.
கேள்வி: குழிக்கரை பிச்சையப்பா பிள்ளை - விருதுகள் குறித்து விரிவாக சொல்லுங்கள்.
பதில்: * திருவாவடுதுறை ஆதீன வித்துவானாக இருந்து பல சாதராக்களும், தங்கப் பதக்கங்களும் பெற்றார். * இந்தியப் பிரதமர் பண்டித ஜவஹர்லால் நேரு வழங்கிய தங்கப் பதக்கம் * இந்தியப் பிரதமர் லால் பகதூர் சாஸ்திரி வழங்கிய "அகில பாரத நாதஸ்வர சக்கரவர்த்தி" விருது * தமிழ் நாடு அரசின் கலைமாமணி விருது.
கேள்வி: குழிக்கரை பிச்சையப்பா பிள்ளை - குடும்ப வாழ்க்கை பற்றி நீங்கள் என்ன அறிந்துள்ளீர்கள்?
பதில்: இவருக்கு இரு மனைவியர். முதல் மனைவி இவரது தாய் மாமனான திருவாரூர் நாராயணஸ்வாமி நாகஸ்வரக்காரரின் மகள் ஆவார். இரண்டாவது மனைவி திருக்கண்ணமங்கை வீராசாமி தவில்காரரின் மகள் ராஜாயி ஆவார். இவரது குழந்தைகள் 2 மகன்களும் 4 மகள்களும் ஆவர். இவரின் மகன் கே. எஸ். பி. விஸ்வலிங்கம் ஒரு பாட்டுக் கலைஞர். சென்னை, புதுச்சேரி வானொலி நிலையங்களில் பணியாற்றியவர்.
கேள்வி: குழிக்கரை பிச்சையப்பா பிள்ளை - மறைவு பற்றி நீங்கள் என்ன அறிந்துள்ளீர்கள்?
பதில்: குழிக்கரை பிச்சையப்பா பிள்ளை 1979 ஆம் ஆண்டு அக்டோபர் 29 ஆம் நாள் தன் சொந்த ஊரில் காலமானார்.